  Туспуктэм: Уджмуртиысь тазалыкез утёнъя министерстволэн пресс-службаез Майя Бывальцева Алнаш но Сьӧлта ёрос эмъюртъёсы выль маммографъёс вуизы. Соосты «Здравоохранение» йӧскалык ӵектослэн «Модернизация первичного звена здравоохранения» програмаезъя басьтӥзы. Со сярысь Удмуртиысь тазалыкез утёнъя министерстволэн пресс-службаез ивортӥз. « Азьвыл стационарной маммографмы ӧй вал, интыысь интые ветлӥсь эм огъетысь аппарат гинэ. <…> Стационарной маммографлы луыса ми нылкышноос понна умой интыын арлы быдэ 3 сюрслэсь трос эскеронъёс ортятъяны быгатом » Светлана Шихова, Алнаш ёрос эмъюртлэн валтӥсь эмчиезлэсь ужзэ быдэсъясь Сьӧлтаын выль маммограф улэ нимаз висъет дасязы, сое тупатъян 2 миллион манет тыр усиз. Ёрос эмъяськоннилэн валтӥсь эмчиез Алексей Иванов верамъя, азьвыл Ува ёрос эмъюртысь интыысь интые нуллоно маммографез курылоно луылӥзы. Тӥрлыкез ваён нуналэ бадӟым черод кылдылӥз. « Туж шумпотӥськомы, табере асьмелэн аппаратмы вань шуыса. Выльдӥськон программая ми вань секыт тӥрлыкмес выльдыны быгатӥм – рентгенэз, флюорографез но маммографез воштӥм. Выль тӥрлыкен кык эмчиос-рентгенологъёс но кык рентген-лаборантъёс ужало» Алексей Иванов, Сьӧлта ёрос эмъюртлэн валтӥсь эмчиез Али тӥрлык лицензированиез ортче. Калыкез гудырикошкон пумын эскерыны кутскозы. Дыраз ортчтэм эскерон улонэз утьыны быгатэ, пусъё пыктос висёнъёсъя эмчиос. Туэ 7 толэзь ӵоже Удмуртиын диспансеризация дыръя 114 учырын лек пыктос висёнъёсты шараязы, со пӧлысь 70 учырын через кутсконаз кутӥзы. 40 арессэс ортчем нылкышноос маммографиез котькуд ар ортчыны кулэ. Тодэ вайытом, азьвылгес выль маммограф Сюмсиысь ёрос эмъюртэ вуттӥзы. Тегъёс: Тазалык тӥрлык йӧскалыкӵектосъёс Алнаш Сьӧлта Удмуртия  